Eilne vampimäng oli minu jaoks kena ja rahulik, enamuse mängu vähemalt. Viimaks oli meil vaja küsitleda ühte Sabbathi tegelast, kes eriti meiga rääkida ei soovinud ning kui  me lifitiga tema juurde ülakorrusele sõitsime, viskas ta ühe "sidruni" liftiØahti. Ülimalt ebameeldiv. Õnneks saime selle kuidagi enne lõhkemist liftist välja sokutatud. Tore polnud ka see, kui ta nurga tagant välja karates mulle pumppüssi nabaauku pistis ja päästikule vajutas. Täringuõnn oli minu poolel ja ma pühkisin vaid kõhult haavleid, rääkides kõhulihaste harjutuse vajalikkusest. Järgmine sekund sai kamba tank Brujah klannist paugu makku ja kukkus ära… Peale löömat läks ülekuulamiseks, kus Domineerimis  distsipliini abil vaesekel ohvril ajud täitsa krussi keerati. Seejärel oli kohtumine kolmikutest jaapani koolitüdrukutega, kellest me vastavalt soovitusele viisakalt ringi läksime.  Mängu lõpus sattusin ma kahekesi Triinu tegelasega (keda ma üldse ei sallinud ega usaldanud ja kes mul järel jõlkus vaatamata sellele, et olin korduvalt käskind tal mind rahule jätta) pimedale kõrvaltänavale. Meeldiva naeratuse saatel võtsin mantlihõlma alt oma Steyr Augri ja ütlesin, "Jookse". Vastuseks hakkas ta oma  Colti taskust välja õngitsema. Katsin terve tänava Varjudega ja lasin talle pool pidemetäit tina rindu. Siis tegin krõmps ja imesin ta verest tühjaks. Generatsioon peaks nüüd paranema. Mängu algusest peale olen ma salamisi sellist võimalust oodanud, nii et ei midagi isiklikku, Triin. Lisaks oli see liiga hea võimalus ja puhtimpulsiivne käitumine. Mängijate ja GMi nägu oli muidugi hea. Nüüd on mul pleierkilleri märk küljes muidugi, isegi kui nad IG kunagi sellest teada ei saa.